L 228/60
MT
Il-Ġurnal Uffiċjali tal-Unjoni Ewropea
15.9.2023
(2) il-fallimenti jew l-anomaliji ta’ tali koordinazzjoni awtomatizzata jiġu ppreżentati b’mod ċar lill-kontrollur tat-traffiku tal-ajru jew lill-kontrolluri responsabbli għall-koordinazzjoni tat-titjiriet f’unità ta’ trasferiment; (3) it-twissijiet relatati mal-iskambju ta’ informazzjoni tas-sistema jiġu ppreżentati lill-pożizzjonijiet taxxogħol rilevanti; (4) l-informazzjoni dwar il-proċessi ta’ skambju ta’ informazzjoni tas-sistema rilevanti tiġi pprovduta lillkontrolluri tat-traffiku tal-ajru; (5) il-kontrolluri tat-traffiku tal-ajru jingħataw il-mezzi biex jimmodifikaw l-informazzjoni skambjata dwar it-titjira.”; (d) jiddaħħal il-punt ATS.OR.446 li ġej: “ATS.OR.446 Data ta’ sorveljanza (a) Il-fornituri tas-servizzi tat-traffiku tal-ajru ma għandhomx jużaw data mill-interrogaturi tal-Mode S li joperaw taħt ir-responsabbiltà ta’ pajjiż terz jekk l-allokazzjoni tal-kodiċi tal-interrogatur ma tkunx ġiet ikkoordinata.
(b) Il-fornituri tas-servizzi tat-traffiku tal-ajru għandhom jiżguraw li jiġu implimentati l-kapaċitajiet meħtieġa biex jippermettu lill-kontrolluri tat-traffiku tal-ajru jistabbilixxu identifikazzjoni individwali tal-inġenji tal-ajru bl-użu tal-karatteristika tal-identifikazzjoni tal-inġenju tal-ajru b’konnessjoni dixxendentali, kif spjegat fiddettall fl-Appendiċi 1. (c) Il-fornituri tas-servizzi tat-traffiku tal-ajru għandhom jiżguraw operazzjonijiet bla xkiel fl-ispazju tal-ajru taħt ir-responsabbiltà tagħhom u fil-konfini ma’ spazji tal-ajru ta’ ħdejhom billi japplikaw rekwiżiti minimi xierqa għas-separazzjoni tal-inġenji tal-ajru.”; (e) fil-punt ATS.TR.230, jiżdied il-punt (c) li ġej: “(c) Il-koordinazzjoni tat-trasferiment ta’ kontroll bejn l-unitajiet li jipprovdu servizz tal-kontroll tal-erja fir-reġjun EUR tal-ICAO, jew meta jkun hemm qbil dwar dan ma’ jew bejn unitajiet oħra ta’ kontroll tat-traffiku tal-ajru, għandha tkun appoġġata minn proċessi awtomatizzati kif definit fl-Appendiċi 2.”; (f) jiżdiedu l-Appendiċijiet 1 u 2 li ġejjin: “Appendiċi 1
Identifikazzjoni ta’ inġenju tal-ajru individwali bl-użu tal-karatteristika tal-identifikazzjoni talinġenji tal-ajru b’konnessjoni dixxendentali kif meħtieġ mill-punt ATS.OR.446(b) Il-karatteristika tal-identifikazzjoni tal-inġenju tal-ajru b’konnessjoni dixxendentali għandha tintuża kif ġej biex tiġi stabbilita l-identifikazzjoni tal-inġenji tal-ajru individwali: (a) Il-fornitur tas-servizzi tat-traffiku tal-ajru għandu jiddikjara lill-Maniġer tan-Network il-volumi tal-ispazju talajru fejn tkun stabbilita l-identifikazzjoni tal-inġenji tal-ajru individwali bl-użu tal-karatteristika talidentifikazzjoni tal-inġenju tal-ajru b’konnessjoni dixxendentali.
(b) Il-kodiċi SSR ta’ kospikwità A1000 għandu jiġi assenjat lill-inġenji tal-ajru fejn l-identifikazzjoni individwali tal-inġenju tal-ajru hija stabbilita bl-użu tal-karatteristika tal-identifikazzjoni tal-inġenju tal-ajru b’konnessjoni dixxendentali.
(c) Ħlief meta tapplika waħda mill-kundizzjonijiet stabbiliti fil-punt (d), il-kodiċi SSR ta’ kospikwità A1000 għandu jiġi assenjat lil inġenju tal-ajru li jkun tielaq jew lil inġenju tal-ajru li għalih, f’konformità mal-punt (g), tkun meħtieġa bidla fil-kodiċi, fejn japplikaw il-kundizzjonijiet li ġejjin: (1) l-identifikazzjoni tal-inġenji tal-ajru b’konnessjoni dixxendentali taqbel mal-entrata korrispondenti fil-pjan tat-titjira għal dak l-inġenju tal-ajru; (2) il-Maniġer tan-Network ikkomunika li l-inġenju tal-ajru partikolari huwa eliġibbli għall-assenjazzjoni talkodiċi SSR ta’ kospikwità A1000.
(d) Il-kodiċi SSR ta’ kospikwità A1000 ma għandux jiġi assenjat lill-inġenji tal-ajru msemmija fil-punt (c) jekk tapplika xi waħda mill-kundizzjonijiet li ġejjin: (1) ikunu ġew stabbiliti miżuri ta’ kontinġenza li jirrikjedu l-assenjazzjoni ta’ kodiċijiet SSR diskreti lill-inġenji tal-ajru minn fornitur tas-servizzi tan-navigazzjoni bl-ajru li jesperjenza qtugħ mhux ippjanat tas-sensuri tas-sorveljanza fuq l-art;